पाएं अपने शहर की ताज़ा ख़बरें और फ्री ई-पेपरडाउनलोड करें
संकट की इस घड़ी में लोग मददगार बनकर सामने आए हैं। बीते पांच दिन में 20 से ज्यादा लोग प्लाज्मा दे चुके हैं। डॉक्टरों के मुताबिक मांग अधिक है और डोनर्स कम हैं। इसी को देखते हुए एमजीएम मेडिकल कॉलेज प्रशासन ने प्लाज्मा डोनेशन अभियान शुरू किया है। सोमवार को एमवायएच के ब्लड बैंक में चार लोगों ने प्लाज्मा डोनेशन किया। ब्लड बैंक के डायरेक्टर डॉ. अशोक यादव ने बताया सोमवार को शासकीय डेंटल काॅलेज के प्रो. आशीष सक्सेना के अलावा आशीष शाह, मिलन तिवारी और अनिल पंवार ने डोनेशन किया। तीन मरीजों को इनमें से प्लाज्मा जारी भी कर दिया है।
इन तीन में से दो मरीज 27 व 37 साल के हैं। उधर, प्राचार्य डाॅ. देशराज जैन ने बताया फैकल्टीज से हम अपील कर रहे हैं कि वे प्लाज्मा डोनेट करें। प्रोटोकॉल का पालन करते हुए सुरक्षा का ध्यान रखा जा रहा है। ब्लड कॉल सेंटर के अशोक नायक ने बताया रेडक्रॉस की घर पहुंच हेल्पलाइन सर्विस शुरू हुई हो गई है। सोमवार को 60 लोगों की एंटीबॉडी जांच के सैंपल लिए गए। टीम ने उनके घर जाकर ब्लड सैंपल लिए। एंटीबॉडी पॉजिटिव आते ही प्लाज़्मा डोनेशन लिया जाएगा।
शासकीय डेंटल काॅलेज के प्रोफेसर डाॅ. आशीष सक्सेना भी प्लाज्मा डोनेशन के लिए पहुंचे। वे बताते हैं कि मैं नवंबर से दिसंबर के बीच संक्रमित हुआ था। पॉजिटिव हुआ, तभी सोचा था कि प्लाज्मा डोनेशन करूंगा। कुछ दिन पहले मेरे परिवार के चार-पांच सदस्य भी संक्रमित हो गए तो मैं प्लाज्मा नहीं दे पाया। न्यूज पेपर्स में प्लाज्मा डोनेशन की सकारात्मक खबरें देखी तो मुझे लगा कि मैं भी किसी मरीज के काम आ सकता हूं। मैंने शनिवार को एंटीबाॅडी की जांच करवाई। एंटीबॉडी का लेवल अच्छा आने पर मैंने सोमवार को डोनेशन किया। मेरे परिवार के सदस्य भी प्लाज्मा देना चाहते हैं। प्लाज्मा देकर हम किसी की जान के साथ उसका पूरा परिवार भी बचाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn